
                                                                     PREHLADA I GRIPA       
Prehlada je najučestalija zarazna bolest. Gripa je bolest vrlo slična prehladi, ponekad su simptomi isti, ali često dugotrajniji i jačeg inteziteta.
Što je prehlada?
· Prehlada je blaža infekcija nosa i grla, koja traje najviše tjedan dana
· Uzrokuju je virusi
· Simptomi prehlade su: hunjavica, začepljen nos, kihanje, grlobolja, kašalj i povišena tjelesna temperatura koja se javlja češće kod male djece
Što je gripa?
· Gripa ili influenca je zarazna infekcija gornjeg dišnog sustava izazvana virusima ( postoje 3 tipa virusa A, B, C)
· Uglavnom se javlja zimi
· Virusi se prenose s čovjeka na čovjeka kapljičnim putem
· Simptomi gripe su: visoka tjelesna tempratura preko 39 °C, bolovi u mišićima i zglobovima, iscrpljenost, kašalj, grlobolja, curenje ili začepljenost nosa
Djeca, roditelji i osoblje u kolektivima svakodnevno trebaju provoditi  jednostavne preventivne mjere kojima se sprječava  širenja mikroorganizama:
· Bolesna osoba treba ostati kod kuće najmanje 24 sata nakon što su simptomi bolesti prestali
· Izbjegavati zatvorene prostore u kojima boravi mnogo ljudi
· Upotrebljavati jednokratne maramicenakon kihanja i kašljanja te nakon toga obavezno oprati ruke
· Pravilno i često prati ruke, vodom i sapunom te posušiti papirnatim ručnikom
· Održavati higijenu prostora u kojima se boravi redovitim čišćenjem 
· Koristiti uobičajena sredstva za čišćenje
· Provjetravati  prostorije
· Obogatiti prehranu svježim voćem i povrćem
Liječničku pomoć treba zatražiti bez odgode u slučaju da se kod djeteta jave sljedeći simptomi ili znakovi:
· Nemogućnost uzimanja vode
· Kada su se simptomi bolesti povukli, no vraćaju se s povišenom tjelesnom temperaturom i pogoršenjem kašlja
· Povišena tjelesna temperatura  s osipom
· Nemogućnost hranjenja
· Ako primjetite da dijete plače bez suza 
· Ako primjetite da su pelene rjeđe mokre nego što je uobičajeno

Procijenite imate li gripu!
	SIMPTOMI
	PREHLADA
	GRIPA

	TJELESNA TEMPERATURA
	rijetko, blago povišena
	uvijek, visoka preko 39°C

	GLAVOBOLJA
	rijetka
	dugotrajna

	BOLOVI UIŠIĆIMA I ZGLOBOVIMA
	vrlo blagi
	često jaki

	UMOR
	vrlo blagi
	može trajati  2- 3 tjedna

	ISCRPLJENOST
	nikada
	na početku i tijekom bolesti

	GRLOBOLJA
	uobičajena
	ponekad

	KAŠALJ
	blag do umjereno suhi kašalj
	može se razviti u jaki kašalj

	KIHAVICA
	uobičajena
	ponekad

